Արմանուշը հուսահատված, իսկ Ասյան ձանձրացած' դուրս եկան ռեստորանից: Դրսում եղանակը լավացել էր: Գնացին դեպի նեղուցի հիանալի տեսարանը, որ փայլում էր անսպասելի պայծառ արևի և թափանցիկ երկնքի ներքո: Արևից պաշտպանվելու համար ձեռքները դրեցին աչքերին: Երկուսն էլ խոր շնչեցին գարնան բույրը: Քանի որ ավելի լավ ծրագրեր չունեին, հանդիպած գրեթե յուրաքանչյուր շրջիկ վաճառողից մի բան գնեցին: Սկսեցին քայլել նեղուցի երկարությամբ, խաշած եգիպտացորեն, միդիայի տոլմա, սպիտակաձավարի հալվա կերան, վերջում էլ մի հսկայական թղթե տոպրակով արևածաղիկ: Անսխալ ռիթմով սկսեցին ուտել: Ամեն ինչի մասին կարողացան խոսել, բացի երեք թեմայից' սեռական հարաբերություններ, տղամարդիկ և հայրեր: Դեռևս օտար երկու երիտասարդ աղջիկները դրանց չէին անդրադառնում: